ai4bharat/Pralekha huggingface dataset:
ఆయుష్
మకర సంక్రాంతి రోజు గ్లోబల్ సూర్య నమస్కార్ ప్రదర్శన కార్యక్రమాన్ని నిర్వహించనున్న ఆయుష్ మంత్రిత్వ శాఖ
- మకర సంక్రాంతి రోజున 75 లక్షల మంది సూర్య నమస్కారం చేస్తారు- ఈ దిశగా ఆయుష్ మంత్రిత్వ శాఖ చొరవ
కేంద్ర ఆయుష్ మంత్రిత్వ శాఖ 14 జనవరి 2022న ప్రపంచవ్యాప్తంగా 75 లక్షల మంది కోసం గ్లోబల్ సూర్య నమస్కార్ ప్రదర్శన కార్యక్రమాన్ని నిర్వహిస్తోంది. సూర్యుడు ఉత్తరార్ధ గోళంలోకి వెళ్లే మకర సక్రాంతి రోజున ఈ కార్యక్రమాన్ని నిర్వహించనున్నారు.
ఈ శుభ తరుణాన్ని గుర్తు చేసుకొంటూ మకర సంక్రాంతి రోజున ఈ కార్యక్రమాన్ని నిర్వహించనున్నారు. ఈ సందర్భంగా ఆరోగ్యం, సంపద మరియు ఆనందాన్ని ప్రసాదించినందుకు 'ప్రకృతి తల్లి'కి కృతజ్ఞతలు తెలియజేస్తారు. ఈ రోజున, 'సూర్య నమస్కారం'లో సూర్యునికి నమస్కారంగా అందించబడుతుంది, సమస్త జీవరాశులను పోషించేలా సూర్యుడు అందిస్తున్న ప్రతి కిరణానికి తగిన కృతజ్ఞతాభావాన్ని ప్రదర్శించేలా ఈ కార్యక్రమం నిర్వహిస్తారు. సూర్యుడు శక్తి ప్రాధమిక వనరుగా ఉంటూ ఆహార గొలుసు యొక్క కొనసాగింపుకు మాత్రమే కాకుండా, మానవుల మనస్సు మరియు శరీరాన్ని కూడా శక్తివంతం చేస్తున్నాడు. శాస్త్రీయంగా సూర్య నమస్కారం వ్యాధి నిరోధక శక్తిని పెంపొందిస్తుంది. జీవశక్తినీ మెరుగుపరుస్తుంది, ప్రస్తుత మహమ్మారి వ్యాప్తి పరిస్థితులలో మన ఆరోగ్యానికి ముఖ్యమైనది.సూర్యుడి వల్ల మానవ శరీరానికి విటమిన్-డి అందించబడుతుంది, ఇది ప్రపంచవ్యాప్తంగా ఉన్న అన్ని వైద్య శాఖలలో విస్తృతంగా సిఫార్సు చేయబడింది. సామూహిక సూర్య నమస్కార్ ప్రదర్శన వాతావరణ మార్పు మరియు గ్లోబల్ వార్మింగ్ సందేశాన్ని తీసుకువెళ్లడానికి కూడా ఉద్దేశించబడింది. వాతావరణ స్పృహ తప్పనిసరి అయిన నేటి ప్రపంచంలో, రోజు వారీ జీవితంలో సోలార్ ఇ-ఎనర్జీ  అమలు చేయడం వల్ల భూగోళానికి ప్రమాదకరంగా మారిన కర్బన్ ఉద్గారాలను బాగా తగ్గిస్తుంది. ఇంకా, ఈ కార్యక్రమం మన సాంస్కృతిక మరియు ఆధ్యాత్మిక వారసత్వంలో మకర సంక్రాంతి యొక్క ప్రాముఖ్యతను నొక్కి చెబుతుంది. సూర్య నమస్కార్ అనేది శరీరం మరియు మనస్సు యొక్క సమన్వయంతో 12 దశల్లో ప్రదర్శించబడే 8 ఆసనాల సమితి. ఇది ప్రాధాన్యంగా తెల్లవారుజామున నిర్వహించబడుతుంది.
నమోదు కోసం సందర్శించండి:
https://www.75suryanamaskar.com
https://yogacertificationboard.nic.in/suryanamaskar/
https://yoga.ayush.gov.in/suryanamaskar
సూక్ష్మ, లఘు, మధ్య తరహా సంస్థల మంత్రిత్వ శాఖష్
కొబ్బరి ఉత్పత్తుల ఎగుమతి
అంతర్జాతీయ కొబ్బరి మార్కెట్లో తుది ఉత్పత్తుల  అమ్మకాల్లో భారతదేశం వాటా 80 నుండి 85శాతం వరకు ఉంటుందని అంచనా.
2019-–20తో పోలిస్తే 2020–-21 సంవత్సరంలో కాయిర్ కొబ్బరి ఉత్పత్తుల ఎగుమతులు విలువ పరంగా 37శాతం, పరిమాణం పరంగా 17.6శాతం పెరిగాయి.
కాయిర్ కొబ్బరి ఉత్పత్తుల ఎగుమతి కోసం భారత ప్రభుత్వం క్రింది ప్రోత్సాహకాలను అందించింది:
 ఫ్రీ ఆన్ బోర్డ్  ఎగుమతి విలువపై 0.15శాతం నుండి 1.5శాతం వరకు డ్యూటీని తగ్గించింది.
 ఎగుమతి ఉత్పత్తులపై డ్యూటీలు పన్నుల మినహాయింపు  ఎగుమతి ఎఫ్ఓబీ విలువపై 0.5శాతం నుండి 2.1శాతం వరకు.
ఎంఎస్ఎంఈ మంత్రిత్వ శాఖ ఇంటర్నేషనల్ కో-ఆపరేషన్ స్కీమ్ కింద, ఆర్సీఎంసీ ఛార్జీలను రీయింబర్స్ చేయడం, ఇన్సూరెన్స్ ఛార్జీల రీయింబర్స్మెంట్, టెస్టింగ్ క్వాలిటీ సర్టిఫికేషన్ ఛార్జీల రీయింబర్స్మెంట్ వంటి ప్రయోజనాలను అందిస్తున్నది. మొదటిసారి ఎంఎస్ఈ ఎగుమతిదారుల 'సామర్థ్య పెంపు' లక్ష్యంతో ఒక పథకాన్ని ప్రవేశపెట్టాలని ప్రభుత్వం ప్రతిపాదిస్తోంది. ఎంఎస్ఎంఈ యూనిట్లకు అంతర్జాతీయ మార్కెట్ ఇంటెలిజెన్స్ వ్యాప్తిని లక్ష్యంగా చేసుకుని నేషనల్ రిసోర్స్ డేటాబేస్ సిస్టమ్ను ఏర్పాటు చేయాలని కూడా ప్రభుత్వం ప్రతిపాదిస్తోంది. కోయిర్ బోర్డ్ కూడా అడిగిన ఎంఎస్ఎంఈలకు నాణ్యత తనిఖీ సాయాన్ని అందిస్తోంది.
కేంద్ర సూక్ష్మ, చిన్న, మధ్యతరహా పరిశ్రమల శాఖ మంత్రి నారాయణ్ రాణే ఈరోజు లోక్సభలో లిఖితపూర్వక సమాధానంలో ఈ సమాచారం ఇచ్చారు.
గిరిజన వ్యవహారాల మంత్రిత్వ శాఖ
ట్రైఫెడ్, ఆర్ట్ ఆఫ్ లివింగ్ ఫౌండేషన్ సంయుక్త కార్యాచరణ గిరిజన కళాకారులను ఆదుకునేందుకు ఉచిత రేషన్ కిట్లు
దేశంలోని గిరిజనులకు సాయం చేసేందుకు కేంద్ర గిరిజన వ్యవహారాల మంత్రిత్వ శాఖకు చెందిన ట్రైఫెడ్ , ఆర్ట్ ఆఫ్ లివింగ్ ఫౌండేషన్  అవగాహన ఒప్పందం చేసుకున్నాయి. గిరిజన సంస్థలను ప్రోత్సహించడానికి, ఈ రెండు విభాగాలు నిర్వహించే కార్యక్రమాల్లో పరస్పరం సహకరించుకోవాలని నిర్ణయించాయి. గిరిజన కళాకారులను ఆదుకునేందుకు ఉచిత రేషన్ కిట్లు అందించడానికి ఆర్ట్ ఆఫ్ లివింగ్ ఫౌండేషన్ అంగీకరించింది.
గిరిజన కళాకారుల జాబితాలను ట్రైఫెడ్ ప్రాంతీయ కార్యాలయాలు రూపొందించాయి. 9,409 మంది గిరిజన కళాకారులు దేశవ్యాప్తంగా ఉన్నట్లు గుర్తించాయి. ఆర్ట్ ఆఫ్ లివింగ్ ఫౌండేషన్ చేపట్టనున్న #iStandWithHumanity కార్యక్రమం కింద, వీరందరికీ రేషన్ కిట్లు అందజేస్తారు. అన్ని రాష్ట్రాల్లో ఉన్న ఆర్ట్ ఆఫ్ లివింగ్ ఫౌండేషన్ కార్యాలయాల సమన్వయంతో ఈ కార్యక్రమాన్ని నిర్వహిస్తారు.
క్రమ సంఖ్య. ప్రాంతీయ కార్యాలయం అవసరమైన రేషన్ కిట్ల సంఖ్య
1. అహ్మదాబాద్ 756
2. ఛండీగఢ్ 191
3. భోపాల్ 954
4. జైపూర్ 2707
5. కోల్కతా 1576
6. ముంబయి 817
7. రాంచీ 2017
8. డెహ్రాడూన్ 391
మొత్తం 9409
10 మే 2020 నుంచి ప్రతి వారం కొత్త సమాచారం అందుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
60% దాటిన కోలుకున్నవారి శాతం
కోలుకున్నవారి సంఖ్య గణనీయంగా పెరుగుదల: గత 24 గంటల్లో కోలుకున్నవారు 20,033 మంది
చికిత్సలో ఉన్నవారికంటే కోలుకున్నవారు1.5 లక్షల కంటే ఎక్కువే
పరీక్షించు, ఆనవాళ్ళు పట్టు, చికిత్స చెయ్యి అనే త్రిముఖ వ్యూహంలో భాగంగా 24 గంటల్లో 2.4 లక్షలు పైబడ్డ పరీక్షలు
కోవిడ్ సన్నద్ధత మీద ఈరోజు కేంద్ర కాబినెట్ సెక్రటరీ వివిధ రాష్ట్రాలు, కేంద్రపాలిత ప్రాంతాలతో ఒక ఉన్నత స్థాయి సమీక్షా సమావేశం నిర్వహించారు. కోవిడ్ బాధితులలో కోలుకున్న వారి శాతం 60% దాటింది. ఈరోజుకు 60.73% చేరింది.
త్వరగా గుర్తించటం, సకాలంలో చికిత్స అందించటం కారణంగా రోజూ కోలుకున్నవారి సంఖ్య గణనీయంగా పెరుగుతూ వస్తోంది. గడిచిన 24గంటల్లో ఈ సంఖ్య బాదా పెరిగింది. 20,033 మంది కోవిడ్ బాధితులు కోలుకున్నారు. దీంతో ఇప్పటివరకు కోలుకున్నవారి సంఖ్య 3,79,891 కి చేరింది.
ప్రస్తుతం ఇంకా 2,27,439 మంది బాధితులు ఉండగా వారందరికీ వైద్యుల పర్యవేక్షణలో చికిత్స జరుగుతోంది.
భారత ప్రభుత్వం వివిధ రాష్ట్రాలు, కేంద్రపాలిత ప్రాంతాలతో కలిసి తీసుకుంటున్న ముందస్తు జాగ్రత్తలు, సానుకూల చర్యలు తగిన ఫలితాలు ఇస్తున్నాయి. దీనివలన చికిత్స పొందుతున్నవారికి, కోలుకున్నవారికి మధ్య అంతరం బాగా పెరుగుతోంది. ఈరోజు వరకు కోలుకున్నవారు చికిత్సలో ఉన్నవారి కంటే 1,52,452 మంది ఎక్కువగా ఉన్నారు.
పరీక్షించు, ఆనవాళ్ళు పట్టు, చికిత్స చెయ్యి అనే త్రిముఖ వ్యూహంలో భాగంగా అనేక చర్యలు తీసుకుంటున్నారు. కోవిడ్ పరీక్షల విషయంలో అన్ని రకాల అవరోధాలనూ కేంద్రం తొలగించటంతో రాష్ట్రాల్లోను, కేంద్రపాలిత ప్రాంతాల్లోనూ పరీక్షల సంఖ్య బాగా పెరిగింది. ఈరోజు వరకు 93 లక్షల శాంపిల్స్ పరీక్షించారు. గత 24గంటల్లోనే 2,41,576 శాంపిల్స్ పరీక్షించారు. దీంతో ఇప్పటివరకు జరిపిన మొత్తం పరీక్షల సంఖ్య ఈరోజుకు 92,97,749 కి చేరింది.
దేశ వ్యాప్తంగా కోవిడ్ పరీక్షల లాబ్ ల్ నెట్ వర్క్ ను విస్తృతం చేసేందుకు భారత వైద్య పరిశోధనామండలి చర్యలు తీసుకుంటున్నది. ఇప్పుడు భారత్ లో మొత్తం లాబ్ ల సంఖ్య 1074 కు చేరింది. వీటిలో 775 ప్రభుత్వ లాబ్ లు, 299 ప్రయివేట్ లాబ్ లు. ప్రస్తుత పరిస్థితి ఇలా ఉంది.
- తక్షణం ఫలితాలు చూపే పరీక్షల లాబ్స్ : 579
- ట్రూ నాట్ ఆధారిత పరీక్షల లాబ్స్ : 405 
- సిబినాట్ ఆధారిత పరీక్షల లాబ్స్: 90 
అతి తక్కువ, నామమాత్రపు లక్షణాలున్న వారికి ఇంట్లోనే ఐసొలేషన్ లో ఉండటానికి ఆరోగ్య, కుటుంబ సంక్షేమ మంత్రిత్వశాఖ తాజాగా మార్గదర్శకాలు జారీచేసింది. మే 10 న జారీచేసిన మార్గదర్శకాల స్థానంలో ఇవి అమలులోకి వస్తాయి. మార్చిన మార్గదర్శకాలను ఇక్కడ చూడవచ్చు. https://www.mohfw.gov.in/pdf/RevisedHomeIsolationGuidelines.pdf
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ప్రధాన మంత్రి కార్యాలయం
ఏశియాన్ గేమ్స్2022 లో 10 మీటర్ ల ఎయర్ పిస్టల్ విమెన్స్ టీమ్ ఈవెంట్ లో వెండి పతకాన్ని మహిళలజట్టు గెలిచినందుకు సంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో 10 మీటర్ ల ఎయర్ పిస్టల్ విమెన్స్ టీమ్ ఈవెంట్ లో వెండి పతకాన్ని దివ్య థాడిగోల్, ఈశ సింహ్ మరియు పలక్ గారు లు గెలిచినందుకు గాను వారికి అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ మాధ్యం లో,
‘‘ఏశియాన్ గేమ్స్ లో శూటింగ్ లో మరొక పతకం దక్కింది.
10 మీటర్ ల ఎయర్ పిస్టల్ విమెన్స్ టీమ్ ఈవెంట్ లో వెండి పతకాన్ని దివ్య థాడిగోల్, ఈశ సింహ్ మరియు పలక్ గారు లు గెలిచినందుకు గాను వారికి ఇవే అభినందన లు. వారు వారి యొక్క భావి ప్రయాసల లో సైతం రాణించుదురు గాక. వారు సాధించిన సాఫల్యం అనేక మంది ఔత్సాహిక క్రీడాకారుల కు ప్రేరణ ను అందించేదే.’’ అని పేర్కొన్నారు.
(
ప్రధాన మంత్రి కార్యాలయం
యుకె ప్రధాని గా శ్రీ రుషి సునక్ ఎన్నికైన సందర్భం లో ఆయన కు అభినందనలుతెలియ జేసిన ప్రధాన మంత్రి
శ్రీ రుషి సునక్ యునైటెడ్ కింగ్ డమ్ కు తరువాతి ప్రధాని అయినందుకు గాను ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలిపారు.
ప్రధాన మంత్రి ఒక ట్వీట్ లో -
‘‘శ్రీ @RishiSunak , మీకు ఇవే స్నేహపూర్ణమైనటువంటి అభినందన లు. యుకె కు మీరు ప్రధాని అయ్యారు; మరి ప్రపంచ అంశాల లో మరియు రోడ్ మేప్ 2030 ని అమలు పరచే అంశాల లో మనం కలసి పని చేయాలి అని నేను ఆశ పడుతున్నాను. యుకె లోని భారతీయుల కు ఒక ‘జీవిత సేతువు’ గా ఉన్న వ్యక్తి కి దీపావళి తాలూకు ఇవే ప్రత్యేక శుభాకాంక్షలు. మనం మన యొక్క చారిత్రిక సంబంధాల ను ఒక ఆధునిక భాగస్వామ్యం రూపం లోకి మార్చుకోవడం లో సమర్థులం అగుదుము గాక.’’ అని పేర్కొన్నారు.
ప్రధాన మంత్రి కార్యాలయం
‘‘టైమ్లెస్ లక్ష్మణ్’’ పుస్తకాన్ని ఆవిష్కరించిన ప్రధాన మంత్రి
ప్రముఖ వ్యంగ్య చిత్రకారుడు ఆర్.కె. లక్ష్మణ్ పై ఆధారితమైన ‘‘టైమ్లెస్ లక్ష్మణ్’’ గ్రంథాన్ని ప్రధాన మంత్రి శ్రీ నరేంద్ర మోదీ నేడు ఆవిష్కరించారు.
ఈ సందర్భం గా ఆయన మాట్లాడుతూ, కాలం అనే సరిహద్దు లేనటువంటి ప్రయాణం లో ఒక భాగం అయినందుకు తాను సంతోషిస్తున్నట్లు చెప్పారు. లక్ష్మణ్ కృతుల అపార ఖజానా లోకి తొంగి చూసేందుకు ప్రస్తుతం ఒక అవకాశం లభ్యం కావడం పట్ల ఆయన హర్షాన్ని వెలిబుచ్చారు.
దశాబ్దుల గుండా సాగినటువంటి లక్ష్మణ్ కృతుల ను అధ్యయనం చేయడం అప్పటి సామాజిక, ఆర్థిక స్థితిగతులను, ఇంకా సామాజికీకరణాన్ని అర్థం చేసుకొనేందుకు ఒక చక్కని మార్గం అని ఆయన వ్యాఖ్యానించారు.
ఈ ప్రయత్నం ఒక్క లక్ష్మణ్ గురించో, లేదా ఆయన ను స్మరించుకోవడానికో చేసిన ప్రయత్నం కాదని, లక్ష్మణ్ లోని ఒక చిన్న భాగం కోట్లాది ప్రజల లో ఇప్పటికీ మనుగడ సాగిస్తోందని ప్రధాన మంత్రి అన్నారు.
లక్ష్మణ్ ఆలంబనగా తీసుకున్న సగటు మనిషి కాలం అనే ఎల్ల లేని వాడని, భారతదేశం అంతటా అతడి ఉనికి ఉందని ప్రధాన మంత్రి చెప్పారు. భారతదేశం లో నివసించేవారు వారందరూ, మరి అలాగే అన్ని తరాలకు చెందిన ప్రజలు ఆయన తో మమేకం కాగలుగుతారని శ్రీ మోదీ అన్నారు.
పద్మ పురస్కారాల ప్రక్రియ ను ఏ విధం గా సామాన్య మానవుడి పట్ల శ్రద్ధ వహించేటట్టు మార్పు చేయడం జరిగిందో ప్రధాన మంత్రి తన ప్రసంగం లో ప్రస్తావించారు.
(
వాణిజ్యం, పరిశ్రమల మంత్రిత్వ శాఖ
కోవిడ్ వ్యాక్సిన్ ఉత్పత్తిని పెంచే చర్యలను గురించి యుఎస్టీఆర్తో వాణిజ్య, పరిశ్రమల మంత్రి చర్చ
కేంద్ర వాణిజ్య, పరిశ్రమ, రైల్వే, వినియోగదారుల వ్యవహారాలు, ఆహార, ప్రజా పంపిణీ శాఖల మంత్రి శ్రీ పియూష్ గోయల్, 2021 మే 14న అమెరికా వాణిజ్య ప్రతినిధి అంబాసిడర్ కేథరీన్ థాయ్తో వర్చువల్ సమావేశాన్ని నిర్వహించారు.
కోవిడ్- 19 మహమ్మారి వ్యాప్తిపై యుద్ధంలో భాగంగా సమీకృత మరియు సమాన పద్ధతిలో వ్యాక్సిన్ లభ్యతను పెంచడం పైన ఈ సమావేశం దృష్టి సారించింది.
నిరు పేదలకు టీకాలు వేయడం, వారి ప్రాణాలను కాపాడటమనే సవాలును స్వీకరించడానికి గాను.. ప్రపంచ వ్యాప్తంగా వ్యాక్సిన్ ఉత్పత్తిని పెంచడానికి కొన్ని టీఆర్ఐపీఎస్ నిబంధనలను మాఫీ చేయాలన్న భారతప్రతిపాదన కూడా ఈ సమావేశంలో చర్చించబడింది. భారతదేశ ప్రతిపాదనకు అమెరికా మద్దతు ప్రకటించినందుకు యుఎస్టీఆర్కు మంత్రి కృతజ్ఞతలు తెలిపారు. ప్రపంచం మొత్తానికి వ్యాక్సిన్ల అవసరం ఉన్నందున.. వ్యాక్సిన్ తయారీదారుల సరఫరా చైన్ను తెరిచి, హద్దు లేకుండా ఉంచాలని మంత్రి పేర్కొన్నారు. వ్యాక్సిన్ల లభ్యత పెంచడం, ప్రాణాలను కాపాడటం అనే సాధారణ సంకల్పానికి కృషి చేయడానికి ఇరు పక్షాలు అంగీకరించాయి.
ప్రధాన మంత్రి కార్యాలయం
రక్షణ, అంతరిక్ష రంగాలను పెంపొందించే మార్గాలపై చర్చించేందుకు ప్రధానమంత్రి నరేంద్రమోదీ ఒక సమావేశం నిర్వహించారు.
కోవిడ్-19 నేపథ్యంలో ఆర్థికవ్యవస్థకు ఊతమిచ్చేవిధంగా, సాయుధ దళాలకు అవసరమైన స్వల్ప కాలిక, దీర్ఘ కాలిక అవసరాలను తీర్చే విధంగా, భారతదేశంలో పటిష్టమైన స్వావలంబన రక్షణ పరిశ్రమ కోసం అవసరమైన సంస్కరణలు చేపట్టడం కోసం ప్రధానమంత్రి నరేంద్రమోదీ ఒక సవివరమైన సమావేశం నిర్వహించారు. ఆర్డినెన్సు ఫ్యాక్టరీల పనితీరు, కొనుగోలు విధానాలను క్రమబద్దీకరించడం, కేంద్రీకృత వనరుల కేటాయింపు, పరిశోధన మరియు అభివృద్ధికి ప్రోత్సాహం / ఆవిష్కరణలు, క్లిష్టమైన రక్షణ సాంకేతిక పరిజ్ఞానాలలో పెట్టుబడులను ఆకర్షించడం, ఎగుమతులకు ప్రోత్సాహం వంటి విషయాలలో సంస్కరణలపై చర్చలు జరిగాయి.
రక్షణ మరియు అంతరిక్ష రంగాలు స్వావలంబన, ఎగుమతులు అనే రెండు లక్ష్యాలను సాధించడం కోసం ప్రభుత్వ, ప్రయివేటు రంగాల చురుకైన భాగస్వామ్యంతో రూపకల్పన నుండి ఉత్పత్తి వరకు భారత దేశాన్ని ప్రపంచంలోని అగ్ర దేశాలలో ఒకటిగా నిలబెట్టాలని ప్రధానమంత్రి నొక్కి చెప్పారు. రక్షణ రంగంలో దేశీయ, విదేశీ పెట్టుబడులను ఆకర్షించడం కోసం ప్రతిపాదించిన సంస్కరణలను ఆయన సమీక్షించారు.
రక్షణ రంగం వ్యయం మితంగా ఉండాలి, వ్యూహాత్మక రక్షణ మూలధన సముపార్జన కోసం పొదుపుచేసిన మొత్తాలను ఛానెలైజ్ చెయ్యాలి, అనే అంశాలపై చర్చించారు. రక్షణ కొనుగోలు ప్రక్రియలు, ఆఫ్ సెట్ విధానాలు, విడిభాగాల స్వదేశీకరణ, సాంకేతికత బదిలీ, భారతదేశంలో తయారీ సదుపాయాలను నెలకొల్పడానికి విదేశీ ఓ.ఎం.ఈ. లను ఆకర్షించడం, అంతర్జాతీయ సరఫరా చైన్స్ లో మన ఉనికిని విస్తరించడం వంటి అంశాలకు సంబంధించి కూడా చర్చలు జరిపారు. రక్షణ తయారీ రంగంలో అంతర్జాతీయ స్థాయిలో నిలబడేందుకు నాణ్యమైన, అత్యాధునిక పరికరాలు / విధానాలు / వేదికలను ఎగుమతి చేయడంపై దృష్టి పెట్టాలని కూడా ఈ సమావేశంలో నొక్కి వక్కాణించారు.
దిగుమతులపై ఆధారపడటం తగ్గించి, అత్యాధునిక రక్షణ పరికరాల రూపకల్పన, అభివృద్ధి, తయారీ కోసం స్వదేశీ సామర్ధ్యాలను వినియోగించి, "భారతదేశంలో తయారీ"  మంత్రాన్ని ముందుకు తీసుకువెళ్లాలని ప్రధానమంత్రి ఆదేశించారు. పరిశోధన మరియు అభివృద్ధిని ప్రోత్సహించి, ఆవిష్కరణలను సత్కరించి, భారతీయ ఐ.పి. యాజమాన్యాన్ని సృష్టించే వాతావరణాన్ని రూపొందించడానికి ప్రపంచ రక్షణ ఉత్పత్తి వేల్యూ చైన్ లో పరిశ్రమ భాగస్వామ్యంతో సహా రక్షణ ఉత్పత్తుల ఎగుమతులను ప్రోత్సహించేందుకు చర్యలు తీసుకోవాలని ఆయన నొక్కి చెప్పారు.
ఈ సమావేశంలో రక్షణశాఖ మంత్రి, హోంశాఖ మంత్రి, ఆర్ధికశాఖ మంత్రి, ఆర్థికశాఖ సహాయ మంత్రి తో పాటు భారత ప్రభుత్వ సీనియర్ అధికారులు పాల్గొన్నారు.
జల శక్తి మంత్రిత్వ శాఖ
జలవనరుల అభివృద్ధి యాజమాన్య రంగంలో సహకారానికి భారతదేశం డెన్మార్క్ దేశాల మధ్య కుదిరిన అవగాహన ఒప్పందానికి ఆమోదం తెలిపిన కేంద్ర మంత్రివర్గం
జలవనరుల అభివృద్ధి యాజమాన్య రంగంలో సహకారానికి భారతదేశం డెన్మార్క్ దేశాల మధ్య కుదిరిన అవగాహన ఒప్పందానికి ఈరోజు ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన కేంద్ర మంత్రివర్గం ఆమోదం తెలిపింది. అవగాహన ఒప్పందం ముఖ్య అంశాలు :
• డిజిటలైజేషన్ మరియు సమాచార ప్రాప్యత సౌలభ్యం
• సమగ్ర మరియు స్మార్ట్ నీటి వనరుల అభివృద్ధి మరియు నిర్వహణ,
• జలధార మ్యాపింగ్, భూగర్భ జలాల నమూనా, పర్యవేక్షణ మరియు రీఛార్జ్,
• ఆదాయం లేని జలవనరులు వాడకం మరియు ఇంధన వినియోగం తగ్గించి గృహ స్థాయిలో సమర్థవంతమైన మరియు స్థిరమైన నీటి సరఫరా,
• జీవనోపాధి, స్థితిస్థాపకత మరియు ఆర్థికాభివృద్ధి సాదించేందుకు నది మరియు జలవనరుల పునరుజ్జీవనం
• నీటి నాణ్యత పర్యవేక్షణ మరియు నిర్వహణ;
• మురుగునీరు/మురుగునీటి శుద్ధి, మురుగు నీటి పునర్వినియోగం/రీసైక్లింగ్ కోసం వృత్తాకార వ్యవస్థను అభివృద్ధి చేయడంతో సహా సమగ్ర బురద నిర్వహణ మరియు నీటి సరఫరా మరియు పారిశుద్ధ్య రంగంలో పునరుత్పాదక శక్తిని ఎక్కువగా ఉపయోగించడం
• ప్రకృతి ఆధారిత పరిష్కారాలతో వాతావరణ మార్పులను అరికట్టి, నివారణ చర్యలు అమలు చేయడం
• నది కేంద్రీకృత పట్టణ ప్రణాళిక రూపొందించి పట్టణ ప్రాంతాల్లో వరద నిర్వహణ
• అర్బన్ మరియు గ్రామీణ ప్రాంతాల వెలుపల ద్రవ వ్యర్థాల నిర్వహణ కోసం ప్రకృతి ఆధారిత నివారణ చర్యలు అమలు చేయడం
అవగాహన ఒప్పందం వల్ల రెండు దేశాల మధ్య జల వనరుల అభివృద్ధి, నిర్వహణ, గ్రామీణ నీటి సరఫరా వ్యవస్థ,అధికారులు, విద్యావేత్తలు, జల వనరుల రంగం, పరిశ్రమల రంగంలో సహకారం మరింత పెరుగుతుంది.
నేపథ్యం:
డెన్మార్క్ ప్రధానమంత్రి మెట్టె ఫ్రెడరిక్సెన్, భారత ప్రధానమంత్రి శ్రీ నరేంద్ర మోదీల సహ అధ్యక్షతన 2022 సెప్టెంబర్ 28న భారతదేశం మరియు డెన్మార్క్ దేశాల మధ్య వర్చువల్ విధానంలో శిఖరాగ్ర సమావేశం జరిగింది. గ్రీన్ స్ట్రాటజిక్ పార్టనర్షిప్ స్థాపనపై రెండు దేశాలు సంయుక్త ప్రకటనను చేశాయి. పర్యావరణం / నీరు మరియు వృత్తాకార ఆర్థిక వ్యవస్థ మరియు స్మార్ట్ సిటీ ల అభివృద్ధి తో సహా స్థిరమైన పట్టణాభివృద్ధి రంగంలో కలిసి పనిచేయాలని రెండు దేశాలు అంగీకరించాయి.
2021 అక్టోబర్ 9వ తేదీన డెన్మార్క్ ప్రధాన మంత్రి మెట్టె ఫ్రెడరిక్సెన్ని కలిసిన తరువాత ప్రధానమంత్రి శ్రీ నరెంద్ర మోదీ ఇతర అంశాలతో పాటు గ్రీన్ స్ట్రాటజిక్ పార్టనర్షిప్పైకింది ప్రకటన విడుదల చేశారు.
• స్మార్ట్ వాటర్ వనరుల నిర్వహణ కోసం సెంటర్ స్థాపన 
• పంజీ లోని స్మార్ట్ సిటీ ల్యాబ్ తరహాలో వారణాసిలో స్వచ్ఛమైన నదుల కోసం ల్యాబ్ ఏర్పాటు
భారత ప్రధాన మంత్రి శ్రీ నరేంద్ర మోదీ డెన్మార్క్ పర్యటన సందర్భంగా 03 మే, 2022న భారతదేశ జలశక్తి మంత్రిత్వ శాఖ, డెన్మార్క్ పర్యావరణ మంత్రిత్వ శాఖ, ప్రభుత్వం మధ్య ఒక లెటర్ ఆఫ్ ఇంటెంట్ సంతకం చేయబడింది. స్మార్ట్ వాటర్ రిసోర్సెస్ మేనేజ్మెంట్ కోసం సెంటర్ ఆఫ్ ఎక్సలెన్స్ మరియు వారణాసిలో క్లీన్ రివర్ వాటర్స్పై స్మార్ట్ ల్యాబ్ ఏర్పాటు చేయడం కోసం లెటర్ ఆఫ్ ఇంటెంట్ సంతకం చేయబడింది. ప్రస్తుత, భవిష్యత్తు అవసరాలను తీర్చడానికి సురక్షితమైన మరియు సురక్షితమైన నీటిని అందుబాటులోకి తీసుకుని రావడానికి సంపూర్ణ మరియు స్థిరమైన విధానం అభివృద్ధి చేయాలన్న లక్ష్యంతో రెండు దేశాలు అవగాహన ఒప్పందాన్ని కుదుర్చుకున్నాయి. జలశక్తి శాఖ డెన్మార్క్ పర్యటన సందర్భంగా లెటర్ ఆఫ్ ఇంటెంట్ లో పొందుపరిచిన అంశాలకు అనుగుణంగా భారత జలవనరులు,గ్రామీణాభివృద్ధి మంత్రిత్వ శాఖ, డెన్మార్క్ పర్యావరణ మంత్రిత్వ శాఖ మధ్య ఒక అవగాహన ఒప్పందంపై 12.09.2022న రెండు దేశాలు సంతకాలు చేశాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 188.55 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.47 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,88,55,67,715
|
|
అందుబాటులోని నిల్వలు
|
|
17,47,01,726
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 188.55 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.47 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
ఎన్నడూలేనంత పటిష్టంగా భారత్-బ్రెజిల్ భాగస్వామ్యం: ప్రధానమంత్రి
భారత్-బ్రెజిల్ దేశాల భాగస్వామ్యం ప్రస్తుత సంక్షోభ సమయంలో ఎన్నడూ లేనంత పటిష్టంగా ఉందని ప్రధానమంత్రి శ్రీ నరేంద్ర మోదీ చెప్పారు. బ్రెజిల్కు హైడ్రాక్సీ క్లోరోక్విన్ సరఫరా చేయాలన్న భారత్ నిర్ణయంపై ఆ దేశాధ్యక్షుడు జైర్ ఎం.బొల్సొనారో ట్విట్టర్ద్వారా కృతజ్ఞతలు తెలిపిన నేపథ్యంలో ప్రధానమంత్రి శ్రీ నరేంద్ర మోదీ ఈ మేరకు స్పందించారు. “ప్రపంచ మహమ్మారిపై మానవాళి పోరాటానికి తనవంతు సాయం చేసేందుకు భారత్ కట్టుబడి ఉంది” అని ఈ సందర్భంగా ప్రధాని పేర్కొన్నారు.
(
ప్రధాన మంత్రి కార్యాలయం
శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ తాలూకు పవిత్ర సందర్భం లో శుభాకాంక్షల ను వ్యక్తం చేసిన ప్రధాన మంత్రి
శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ తాలూకు పవిత్ర సందర్భం లో అందరి కి, మరీ ముఖ్యం గా సిఖ్కు సముదాయానికి, శుభాకాంక్షల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఈ రోజు న, శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ తాలూకు పవిత్ర సందర్భం లో అందరి కి, మరీ ముఖ్యంగా సిఖ్కు సముదాయానికి చెందిన వారికి, ఇవే శుభాకాంక్ష లు. శ్రీ గురు గ్రంథ్ సాహిబ్ జీ యొక్క పవిత్రమైనటువంటి బోధన లు లక్షల కొద్దీ మంది కి శక్తి ని ఇస్తూ, మన సమాజాన్ని అధిక న్యాయపూర్ణమైనటువంటిదిగాను, అందరి ని కలుపుకొని పోయేటటువంటిగాను మరియు దయాభరితమైనటువంటిగాను తీర్చిదిద్దుతున్నాయి.’’ అని పేర్కొన్నారు.
(
రక్షణ మంత్రిత్వ శాఖ
పశ్చిమ నైకా కమాండ్- ఫ్లీట్ అవార్డుల వేడుక
వెస్ట్రన్ నావల్ కమాండ్కు చెందిన స్వోర్డ్ ఆర్మ్ యొక్క వెస్ట్రన్ ఫ్లీట్ కార్యాచరణ చక్రం ముగింపు గుర్తుగా ప్రతి ఏడాది ఫ్లీట్ అవార్డు వేడుక నిర్వహిస్తారు. స్వోర్డ్ ఆర్మ్ వెస్ట్రన్ ఫ్లీట్ కార్యాచరణ చక్రం ప్రతి సంవత్సరం నిర్వహించే ఫ్లీట్ అవార్డు వేడుకతో ముగుస్తుంది. కోవిడ్-19 మహమ్మారి కారణంగా.. దాదాపు సంవత్సరం విరామం తరువాత జూలై 23వ తేదీ2021 ముంబయిలో ఈ వేడుక జరిగింది. ఏప్రిల్, 2020 నుండి 2021 మార్చి వరకు ఫ్లీట్ యొక్క కార్యాచరణ విజయాలకు గుర్తుగా ఈ కార్యక్రమం నిర్వహించబడింది. ఈ సంవత్సరం వేడుకకు వెస్ట్రన్ నావల్ కమాండ్కు చెందిన ఫ్లాగ్ ఆఫీసర్ కమాండింగ్ ఇన్ చీఫ్ వైస్ అడ్మిరల్ ఆర్ హరి కుమార్ ముఖ్య అతిథిగా హాజరయ్యారు. ఆర్ హరి కుమార్తో పాటుగా వెస్ట్రన్ నావల్ కమాండ్కు చెందిన ఫ్లాగ్ ఆఫీసర్లూ కూడా ఈ కార్యక్రమానికి హాజరయ్యారు.
ఈ సంవత్సరం నిర్వహించిన వేడుక కోవిడ్ నిబంధనలకు లోబడి నిరాడంబరంగా సాగింది. దీంతో
హాజరు పరిమిత సంఖ్యగా ఉంది. అయితే ఊహించిన విధంగానే స్వోర్డ్ ఆర్మ్ ఫ్లీట్ యొక్క విజయాలు మాత్రం ఘనంగా ఉన్నాయి. కార్యక్రమంలో భాగంగా నావికా దళం కార్యకలాపాలు, భద్రతా పద్ధతులలో అసాధారణ ప్రతిభ ధైర్యాన్ని కనబరిచిన వారికి మొత్తంగా 20 ట్రోఫీలు బహూకరించబడ్డాయి. సముద్ర కార్యకలాపాల విశిష్ట సమృద్ధిని చేపట్టేటప్పుడు స్వచ్ఛమైన గ్రిట్ ప్రదర్శించినందుకు గాను.. రాజధాని నౌకల్లో ఐఎన్ఎస్ కోల్కతాకు ‘బెస్ట్ షిప్’ అవార్డు లభించింది. అన్ని ఫ్లీట్ కార్యకలాపాలు, సముద్రంలో నిర్వహించిన వివిధ ఎక్సర్సైజ్లు మరియు లొంగని స్ఫూర్తితో ఉత్సాహం మరియు ధైర్యాన్ని ప్రదర్శించినందుకు ఐఎన్ఎస్ తార్కాష్కు ‘మోస్ట్ స్పిరిటేడ్’ నౌక అవార్డు లభించింది. ట్యాంకర్లు, ఓపీవీల విభాగంలో ‘బెస్ట్ షిప్’ అవార్డును ఐఎన్ఎస్ దీపక్ గెలుచుకుంది. సాధారణంగా ఏప్రిల్ 2020 నుండి మార్చి 2021 వరకు మధ్య కాలాన్ని కార్యాచరణ చక్రంగా పరిగణిస్తుంటారు. కోవిడ్ మహమ్మారి విస్తరించి
ఉన్న సవాలు సమయంలో.. ఇంటి నుండి పని చేయడం ప్రస్తుత పరిస్థితులలో ప్రమాణికంగా మారింది. ఇలాంటి తరుణంలో వెస్ట్రన్ ఫ్లీట్ గత సంవత్సరం ఎదురైన సవాలు కాలంలో మిషన్ మోహరించబడి మరియు చర్య కోసం సిద్ధంగా ఉంచబడింది. కోవిడ్ మహమ్మారిపై పోరాటానికి దేశం చేసి ప్రయత్నానికి వెస్ట్రన్ ఫ్లీట్ మద్దతుగా నిలిచి కోవిడ్ సహాయ కార్యకలాపాలకు ఎంతో దోహదపడింది. తౌక్టే తుఫాను భారతదేశం యొక్క పశ్చిమ తీరాన్ని తాకినప్పుడు పాశ్చాత్య నౌకాదళం యొక్క నౌకలు మరియు విమానాలలోని అసంఖ్యాకుల ప్రాణాలను కాపాడటానికి వెస్ట్రన్ ఫ్లీట్ సాహసోపేతమైన సహాయక చర్యలను చేపట్టింది. వివిధ మిషన్లలో పాల్గొని వాటిని విజయవంతం చేసేందుకు గాను ప్రాణాలను అర్పించిన సిబ్బంది వారి కుటుంబాల వారి త్యాగాల్ని
శ్లాఘిస్తూ కార్యక్రమం ముందుగా వారికి నివాళులర్పించింది. పోరుకు సిద్ధంగా ఉండడం మరియు
నిలబడి ఉండడంలో.. స్వోర్డ్ ఆర్మ్ మొదటి ప్రతిస్పందనగా ఉంటూ కార్యాచరణలో మేటిగా మోహరించబడింది.
మంత్రిమండలి
తమిళ నాడు లోని కున్నూర్ లో నూతన వైరల్ వ్యాక్సీన్ తయారీ విభాగాన్ని ఏర్పాటు చేయడం కోసం పాస్చర్ ఇన్స్టిట్యూట్ ఆఫ్ ఇండియా కు 30 ఎకరాల భూమి ని కేటాయించే ప్రతిపాదన కు ఆమోదం తెలిపిన మంత్రివర్గం
తమిళ నాడు లోని కున్నూర్ లో కొత్త గా వైరల్ వ్యాక్సిన్ తయారీ విభాగాన్ని ఏర్పాటు చేయడం కోసం పాస్చర్ ఇన్స్టిట్యూట్ ఆఫ్ ఇండియా  కి 30 ఎకరాల భూమి ని కేటాయించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ పథకంలో భాగం గా పిఐఐ, కున్నూర్ లో టిసిఎ తట్టు నిరోధక టీకామందు, జపాన్ ఇన్ సెఫలైటిస్ [జెఇ] టీకామందు ల వంటి వైరల్ వ్యాక్సీన్ ల ను, ఇంకా పాము విషాని కి విరుగుడు గాను మరియు పిచ్చి కుక్క కాటు కు విరుగుడు గాను పని చేసేటటువంటి టీకా రసి ని ఉత్పత్తి చేయడం జరుగుతుంది. ఈ ప్రోజెక్టు కు అవసరమైన భూమి ని ఉచితం గా బదలాయించడం జరుగుతుంది.
ఆరోగ్యం, ఇంకా కుటుంబ సంక్షేమ మంత్రిత్వ శాఖ ద్వారా ఈ పథకం కోసం వినియోగించేటటువంటి భూమి ని ‘పారిశ్రామిక వినియోగం’ నుండి ‘సంస్థాగత వినియోగం’గా మార్చడం జరుగుతుంది.
ప్రయోజనాలు:
ఈ భూమి కేటాయింపు ద్వారా బాలల కు ప్రాణ రక్షక టీకామందు ల ఉత్పత్తి కి ప్రోత్సాహం అందడం, దేశం లో టీకామందు సంబంధిత భద్రత పటిష్టం కావడం తో పాటు ఈ మందుల తయారీ కి అయ్యే ఖర్చు ను తగ్గిస్తుంది కూడాను. అంతేకాదు ఈ తరహా మందుల ను ప్రస్తుతం దిగుమతి చేసుకొంటుండగా ఇది దిగుమతి కి ప్రత్యామ్నాయ మార్గాన్ని చూపనుంది.(Visitor Counter : 201
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
బీఎస్ఎన్ఎల్ 4జీ సేవల ప్రారంభం
భారత ప్రభుత్వపు ఆత్మ-నిర్భర్ భారత్ చొరవకు అనుగుణంగా దేశంలో 4జీ వ్యవస్థను అమలు చేయాలని బీఎస్ఎన్ఎల్ సంస్థ సర్కారు ఆదేశించింది. ప్రూఫ్ ఆఫ్ కాన్సెప్ట్  కోసం బీఎస్ఎన్ఎల్ 1 జనవరి, 2021న ఆసక్తి వ్యక్తీకరణ  ని విడుదల చేసింది. కొన్ని పెండింగ్ పాయింట్లతో పీఓసీ పూర్తయింది. బీఎస్ఎన్ఎల్ 31-03-2022న 4జీ అమలులోకి తెచ్చేందుకు గాను అవసరమైన 6000 సైట్ల కోసం కొనుగోలు ఆర్డర్ను మరియు 25-07-2022న 6,000 సైట్ల కొనుగోలు ఆర్డర్ను జారీ చేసింది. ఆ తర్వాత, బీఎస్ఎన్ఎల్ తన లక్ష 4జీ సైట్ల అవసరాల కోసం 2022 అక్టోబర్లో టెండర్ను విడుదల చేసింది. 23.10.2019న భారత ప్రభుత్వం బీఎస్ఎన్ఎల్ మరియు ఎంటీఎన్ఎల్ పునరుద్ధరణ ప్రణాళికను ఆమోదించింది. స్వచ్ఛంద పదవీ విరమణ పథకం , సావరిన్ గ్యారెంటీ బాండ్లను పెంచడం ద్వారా రుణ పునర్నిర్మాణం, మూలధన ఇన్ఫ్యూషన్ ద్వారా 4జీ సేవల కోసం స్పెక్ట్రమ్ యొక్క మూలధన కేటాయింపు, కోర్ మరియు నాన్-కోర్ ఆస్తుల నగదీకరణ, ఖర్చుల తగ్గింపును ప్రభుత్వం ఆమోదం తెలిపింది. బీఎస్ఎన్ఎల్ మరియు ఎంటీఎన్ఎల్ విలీనానికి సూత్రప్రాయంగా ఆమోదం తెలిపింది. వీటి ఫలితంగా, 2020-21 ఆర్థిక సంవత్సరం నుండి బీఎస్ఎన్ఎల్ సంస్థ ఇ.బి.ఐ.టి.డి.ఎ.  సానుకూలంగా మారింది. 27.07.2022న బీఎస్ఎన్ఎల్ సంస్థను ఆకర్షణీయమైన ప్రభుత్వ రంగ సంస్థగా మార్చడానికి ప్రభుత్వం ఈ సంస్థ కోసం రూ. 1.64 లక్షల కోట్ల పునరుద్ధరణ ప్యాకేజీని ఆమోదించింది. పునరుద్ధరణ చర్యలు బీఎస్ఎన్ఎల్ సేవలను అప్గ్రేడ్ చేయడం, స్పెక్ట్రమ్ను కేటాయించడం, దాని బ్యాలెన్స్ షీట్ భారాన్ని తగ్గించడం మరియు బీఎస్ఎన్ఎల్ సంసథతో భారత్ బ్రాడ్బ్యాండ్ నిగమ్ లిమిటెడ్  ని విలీనం చేయడం ద్వారా దాని ఫైబర్ నెట్వర్క్ను పెంచడం కోసం తాజాగా మూలధనాన్ని వినియోగంపై దృష్టి పెడుతుంది. ఈ రోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో కమ్యూనికేషన్ల శాఖ సహాయ మంత్రి శ్రీ దేవుసిన్హ్ చౌహాన్ ఈ సమాచారాన్ని అందించారు.